Diari Oficial de la Generalitat Valenciana


Sumari del DOGV 6362, del 24-09-2010 (2010/10622)

RESOLUCIÓ de 17 de setembre de 2010, de la directora general de Gestió del Medi Natural de la Conselleria de Medi Ambient, Aigua, Urbanisme i Habitatge, per la qual es fa pública la llista de forests propietat de la Generalitat en què s'estableix la gratuïtat dels aprofitaments apícoles per a l'any 2011.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6362

Data del DOGV
:   24-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/10138


Data del document
:   17-09-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 17 de setembre de 2010, de la directora general de Gestió del Medi Natural de la Conselleria de Medi Ambient, Aigua, Urbanisme i Habitatge, per la qual es fa pública la llista de forests propietat de la Generalitat en què s'estableix la gratuïtat dels aprofitaments apícoles per a l'any 2011. [2010/10130]
El Decret 133/1989, de 16 d'agost, del Consell, estableix la gratuïtat dels aprofitaments apícoles a les forests propietat de la Generalitat i regula un procediment per a la seua adjudicació anual que comença amb la necessària publicació en el Diari Oficial de la Comunitat Valenciana i remissió als ajuntaments, organitzacions professionals agràries i d'apicultors de la llista de les forests, superfícies i quotes màximes i mínimes. La Llei 3/1993, de 9 de desembre, Forestal de la Comunitat Valenciana, considera els productes apícoles com a aprofitaments forestals que han de sotmetre's a autorització administrativa, de conformitat amb els articles 30.2 i 31. Per aquesta raó, resolc:
Article 1
Fer pública la llista de les forests susceptibles d'aprofitaments apícoles per a l'any 2011 que consta com a annex I d'aquesta resolució.
Article 2
En el termini de 30 dies hàbils comptadors des de la publicació en el Diari Oficial de la Comunitat Valenciana d'aquesta resolució, les persones interessades en aquests assentaments podran presentar les instàncies, segons model que s'adjunta com a annex II, en la direcció territorial de la Conselleria de Medi Ambient, Aigua, Urbanisme i Habitatge de la província on estiga ubicada la forest que se sol·licite, per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, on es faça constar el nom del titular dels ruscos, el número de registre, el nombre de ruscos que pretén assentar a la forest i l'època en què es realitzarà l'aprofitament. Així mateix, haurà d'adjuntar-se una fotocòpia del llibre d'explotació ramadera actualitzat a l'any en curs.
Article 3
Per a l'adjudicació dels aprofitaments i, en general, per a tot allò no previst en aquesta resolució, caldrà ajustar-se al que disposa el Decret 133/1989, de 16 d'agost, del Consell, pel qual s'estableix la gratuïtat dels aprofitaments apícoles a les forests propietat de la Generalitat.
Article 4
L'adjudicació dels aprofitaments apícoles estarà condicionada pels treballs que s'executen en aquestes forests. Els adjudicataris hauran d'assumir les instruccions de la direcció d'obra en cada cas.
DISPOSICIÓ FINAL
Única
Aquesta resolució entrarà en vigor el mateix dia que es publique en el Diari Oficial de la Comunitat Valenciana.
València, 17 de setembre de 2010.- La directora general de Gestió del Medi Natural: M.ª Ángeles Centeno Centeno.
ANNEX I / ANEXO I
Llista de les forests propietat de la Generalitat en què s'estableix la gratuïtat dels aprofitaments apícoles per a l'any 2011 i
nombre màxim d'assentaments per forest
Relación de montes propiedad de la Generalitat en los que se establece la gratuidad de los aprovechamientos apícolas para el año 2011 y
número máximo de asentamientos por monte
Província d'Alacant
Provincia de Alicante

Província de Castelló
Provincia de Castellón

Província de València
Provincia de Valencia
